# Dôvodová správa

### Všeobecná časť

Návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov vypracovalo Ministerstvo pôdohospodárstva a rozvoja vidieka Slovenskej republiky v spolupráci s Štátnou veterinárnou a potravinovou správou SR.

Ministerstvo pôdohospodárstva a rozvoja vidieka Slovenskej republiky pripravilo uvedený návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov najmä vzhľadom na výraznú dynamiku v prijímaní legislatívy a v jej zmenách v potravinovej oblasti. Pri vypracovaní návrhu zákona bola zohľadnená aj potreba zmeny resp. doplnenia príslušných ustanovení zákona Národnej rady Slovenskej republiky č. 152/1995 Z. z., pri implementácii ktorých sa orgány úradnej kontroly potravín stretli od nadobudnutia účinnosti poslednej zmeny zákona č. 152/1995 Z. z. s určitými problémami.

Predložený návrh zákona okrem iného upravuje novým spôsobom aj oblasť pokút a iných správnych deliktov, zavádza informačnú povinnosť pre prevádzkovateľov potravinárskych podnikov na vývesnej tabuli umiestňovať výsledky kontrol a vypúšťa ustanovenia, ktoré sú už upravené inými priamo aplikovateľnými právnymi aktmi Európskej únie.

Návrh zákona bol predmetom medzirezortného pripomienkového konania, značná časť pripomienok a odporúčaní je v predloženom znení zapracovaná. K uplatneným zásadným pripomienkam sa konali rozporové konania v dňoch 23. a 24. mája 2011.

Rozpory ostali nevyriešené s Ministerstvom zdravotníctva Slovenskej republiky, Slovenskou poľnohospodárskou a potravinárskou komorou, Potravinárskou komorou Slovenska , Republikovou úniou zamestnávateľov  a Slovenskou obchodnou a priemyselnou komorou .

Návrh zákona nezakladá dopad na štátny rozpočet, bude mať pozitívny dopad z titulu dvojnásobného navýšenia pokút, ktoré sú príjmom štátneho. Toto tvrdenie vzalo na vedomie Ministerstvo financií Slovenskej republiky v rámci predbežného pripomienkového konania aj medzirezortného pripomienkového konania. K  doložke finančných vplyvov je doplnená analýza finančných vplyvov na štátny rozpočet.

Návrh zákona je v súlade s ústavou SR, ústavnými zákonmi, zákonmi a ostatnými všeobecne záväznými právnymi predpismi.

# Doložka zlučiteľnosti

## právneho predpisu s právom Európskej únie

1. **Predkladateľ právneho predpisu**: vláda Slovenskej republiky
2. **Názov návrhu právneho predpisu**: Návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov

**Problematika návrhu právneho predpisu:**

a) je upravená v práve Európskej únie

- *primárnom*

Zmluva o fungovaní Európskej únie články 26 až 44, 169 a 191 až 193 Zmluvy o fungovaní Európskej únie,

*- sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)*

legislatívne akty

nelegislatívne akty

Nariadenie Komisie (EÚ) č. 16/2011 z 10. januára 2011, ktorým sa stanovujú vykonávacie opatrenia pre systém rýchleho varovania pre potraviny a krmivá (Ú. v. EÚ L 6, 11.1.2011).

*- sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)*

Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Mimoriadne vydanie Ú. v. EÚ, kap. 15/zv. 6) v platnom znení.

Nariadenie (ES) č. 1830/2003 Európskeho parlamentu a Rady z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES (Mimoriadne vydanie Ú. v. EÚ, kap.13/zv. 32) v platnom znení.

Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Mimoriadne vydanie Ú. v. EÚ, kap. 13/zv. 34) v platnom znení.

Nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (Mimoriadne vydanie Ú. v. EÚ, kap. 3/zv. 45) v platnom znení.

Nariadenie Komisie (ES) č. 2073/2005 z 15. novembra 2005 o mikrobiologických kritériách pre potraviny (Ú. v. EÚ L 338, 22.12.2005) v platnom znení.

Nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (Ú. v. EÚ L 187, 15.7.2008).

Nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (Ú. v. EÚ L 93, 31.3.2006) v platnom znení.

Nariadenie Európskeho parlamentu a Rady (ES) č. 1924/2006 z 20. decembra 2006
o výživových a zdravotných tvrdeniach o potravinách (Ú. v. EÚ L 404, 30.12.2006) v platnom znení.

Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007) v platnom znení.

Nariadenie Európskeho parlamentu a Rady (ES) č. 110/2008 o definovaní, popise, prezentácií, označovaní a ochrane zemepisných označení liehovín a o zrušení nariadenia (EHS) č. 1576/89 ( Ú. v. EÚ L 39, 13.2.2008 ) v platnom znení.

b) nie je obsiahnutá v judikatúre súdneho dvora Európskej únie alebo Súdu prvého stupňa Európskej únie.

**Záväzky Slovenskej republiky vo vzťahu k Európskej únii:**

lehota na prebratie smernice alebo lehota na implementáciu nariadenia alebo rozhodnutia- bezpredmetné.

b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca- bezpredmetné.

c) V oblasti, ktorú upravuje tento návrh zákona nebolo začaté konanie proti Slovenskej republike o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie.

.

d) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia- bezpredmetné

**Stupeň zlučiteľnosti návrhu právneho predpisu s právom Európskej únie**

úplný

**Gestor a spolupracujúce rezorty:**

Ministerstvo pôdohospodárstva a rozvoja vidieka Slovenskej republiky.

**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| Vplyvy na rozpočet verejnej správy | X |  |  |
| Vplyvy na podnikateľské prostredie – dochádza k zvýšeniu regulačného zaťaženia? | X |  | X |
| Sociálne vplyvy |  |  |  |
| vplyvy na hospodárenie obyvateľstva, |  | X |  |
| sociálnu exklúziu, |  |  |  |
| rovnosť príležitostí a rodovú rovnosť a vplyvy na zamestnanosť |  |  |  |
| Vplyvy na životné prostredie |  | X |  |
| Vplyvy na informatizáciu spoločnosti | X |  |  |

**A.3. Poznámky**

Zrušením krajského stupňa nedôjde k úspore výdavkov nakoľko kompetencie tohto stupňa budú presunuté na regionálne štátne veterinárne a potravinové správy.

Návrhom sa zvyšujú sadzby pokút, takže dôjde k dvojnásobnému zvýšeniu príjmov do štátneho rozpočtu .

**A.4. Alternatívne riešenia**

**-**

**A.5. Stanovisko gestorov**

**-**

# OSOBITNÁ ČASŤ

### K bodu 1

 Legislatívno-technická úprava.

### K bodu 2

Upravuje sa predmet úpravy zákon Národnej rady Slovenskej republiky č. 152/1995 Z. z. bol prijatý v roku 1995. Od roku 1995 došlo k podstatnej zmene pri tvorbe legislatívy, preto bolo potrebné predmet úpravy zmeniť a zosúladiť so súčasným stavom vzhľadom na to, že rozsiahla oblasť pokiaľ ide o bezpečnosť potravín a ich kvalitu je riešená v súčasnosti priamo aplikovateľnými právnymi aktmi Európskej únie

### K bodu 3

Vypúšťa sa odsek 2 vzhľadom na to, že úprava tabakových výrobkov bude riešená komplexne zákonom o tabakových výrobkoch.

### K bodu 4

Upravuje sa komplexne § 2 v súlade s priamo aplikovateľnými právnymi aktmi Európskej únie. Pojmy, ktoré sú upravené priamo aplikovateľnými aktmi EÚ sa vypúšťajú.

**K bodu 5**

V súlade s novou koncepciou, podrobnosti o bezpečnosti potravín, o výrobe, manipulácii a o umiestňovaní na trh budú upravené nariadeniami vlády SR, čím dôjde k postupnému zrušeniu potravinového kódexu. Upravuje sa ustanovenie vzhľadom na novú právnu úpravu. zdravotná neškodnosť je v súčasnosti upravená priamo aplikovateľným právnym aktom ako bezpečnosť potravín.

**K bodu 6**

Vzhľadom na cieľ predloženej novely sa dopĺňa aj internetový predaj.

**K bodu 7**

 Spresňuje sa ustanovenie.

**K bodom 8 až 10**

Vzhľadom na cieľ predloženej novely sa zo zákona vypúšťajú dotknuté ustanovenia.

**K bodom 11 a 12**

Spresňuje sa § 5 ods. 2 a nadväzne na túto úpravu sa vypúšťajú odseky 3 a 4, uvedená oblasť je upravená priamo aplikovateľným právnym aktom EÚ.

**K bodu 13**

V § 6 sa spresňuje odsek 1.

### K bodu 14

V § 6 odsek 3 sa ustanovuje aké potraviny môže prevádzkovateľ potravinárskeho podniku umiestňovať na trh, v súlade s priamo aplikovateľnými právnymi aktmi Európskej únie.

**K bodu 15**

 V § 6 sa vkladá nový odsek 4, ktorý ustanovuje povinnosti subjektov pri uvádzaní na trh potravín alebo výživových doplnkov prostredníctvom internetového predaja.

**K bodu 16**

Ustanovenie sa dopĺňa v súlade spriamoaplikovateľným právnym aktom Európskej únie.

**K bodu 17**

## Ustanovuje sa systém rýchleho varovania a analýza rizika

### K bodom 18 a 19

Spresňuje sa ustanovenie.

**K bodu 20**

Nové odseky v § 7 ustanovujú povinnosti príjemcu zásielky potravín a príjemcu zásielky materiálov a predmetov určených na styk s potravinami.

### K bodom 21 až 23

Legislatívno-technická úprava.

**K bodu 24**

 V § 8 sa vypúšťa odsek 3.

### K bodom 25, 26 a 28

Spresňuje sa ustanovenie.

**K bodu 27**

V § 9 sa vypúšťa odsek 2.

**K bodu 29**

Precizujú sa odseky 1 a 2 v § 9a v nadväznosti na priamoaplikovateľné právne akty Európskej únie.

### K bodu 30

V § 10 sa vypúšťa odsek 2.

### K bodom 31 až 35

Spresňuje sa ustanovenie.

### K bodu 36

Vypúšťa sa v § 12 ods. 1 písmeno o).

### K bodu 37

Legislatívno-technická úprava.

### K bodom 38 až 40

Spresňuje sa ustanovenie v súlade s priamoaplikovateľným právnym aktom Európskej únie.

**K bodu 41**

 Vypúšťa sa tretia časť a poznámka pod čiarou 9ac.

**K bodom 42 a 43**

Spresňuje sa doterajšie ustanovenie.

**K bodu 44**

Legislatívno-technická úprava.

**K bodu 45**

Vypúšťa sa odsek 6 v § 18.

**K bodom 46 až 48**

Spresňujú sa ustanovenia v súlade s priamoaplikovateľným právnym aktom Európskej únie.

**K bodom 49 až 51**

Legislatívno-technická úprava.

**K bodu 52**

Precizuje sa v súvislosti s cieľom novely.

### K bodom 53 a 54

Vzhľadom k cieľu novely sa precizuje § 20.

### K bodu 55

Vzhľadom k cieľu novely sa vypúšťajú krajské veterinárne a potravinové správy.

### K bodu 56

Upravuje sa poznámka pod čiarou k odkazu 13.

### K bodu 57

Vypúšťa sa ustanovenie v § 21 odsek 2 a poznámka pod čiarou k odkazu 14a.

### K bodu 58

Precizovanie kompetencií a informovanosť voči Európskej komisii.

### K bodu 59

Ustanovuje ktoré subjekty vykonávajú kontrolu potravín v rozsahu svojej pôsobnosti

### K bodu 60

Ustanovenie kompetencií Ministerstva pôdohospodárstva a rozvoja vidieka SR a Ministerstva zdravotníctva SR v oblasti riadenia a výkonu kontrolujú výkon štátnej správy uskutočňovaný orgánmi úradnej kontroly potravín, odsek 2 precizuje jednotlivé činnosti Ministerstva pôdohospodárstva a rozvoja vidieka SR a v odseku 3 Ministerstvo pôdohospodárstva a rozvoja vidieka SR a Ministerstvo zdravotníctva SR vymenúvajú jeden alebo viac spolupracujúcich orgánov, ktoré podľa potreby spolupracujú s orgánmi iných členských štátov. Úlohou spolupracujúcich orgánov je pomáhať a spolupracovať pri komunikácii medzi príslušnými orgánmi, najmä odosielanie a prijímanie žiadostí o pomoc. Ministerstvo pôdohospodárstva a rozvoja vidieka SR oznamuje spolupracujúce orgány Európskej komisii a informuje Európsku komisiu a ostatné členské štáty o všetkých relevantných podrobných údajoch o vymenovaných spolupracujúcich orgánoch a o všetkých zmenách týchto údajov

### K bodu 61

Ustanovenia o výkone úradnej kontroly potravín orgánmi štátnej veterinárnej
a potravinovej správy.

### K bodu 62

Ustanovenie o možnosti výkonu auditu.

### K bodu 63

Vzhľadom na cieľ novely sa dopĺňa ustanovenie, rozširuje sa právomoc inšpektorov úradnej kontroly vykonávať kontrolu i v inom územnom obvode z dôvodu zvýšenia efektívnosti úradnej kontroly a ochrany spotrebiteľa.

 **K bodu 64**

### Precizuje sa ustanovenie v súlade s priamo aplikovateľným právnym aktom Európskej únie, ustanovuje sa, že laboratóriá musia byť akreditované.

### K bodu 65

Vypúšťajú sa ustanovenia a poznámka pod čiarok k odkazu 21d.

### K bodu 66

Precizuje sa ustanovenie.

### K bodom 67 až 69

Vzhľadom na cieľ novely sa precizuje ustanovenie.

**K bodu 70**

Legislatívno-technická úprava**.**

### K bodu 71

 Vkladá sa nový § 29a ktorý odkazuje na prílohu, v ktorej je uvedený zoznam právne záväzných aktov Európskej únie.

### K bodu 72

Vypúšťa sa vzhľadom k nahradeniu potravinového kódexu – nariadeniami vlády SR.

### K bodu 73

 Precizuje sa ustanovenie.

**K bodu 74**

Vzhľadom na cieľ novely sa vypúšťajú ustanovenia.

### K bodu 75

Precizuje sa ustanovenie.

### K bodu 76

Vkladá sa nový § 31aa – prechodné stanovenie od 1. októbra 2011.

### K bodu 77

 Vkladá sa nový § 31e – zrušovacieho ustanovenie od 1. októbra 2011.

### K bodu 78

Úprava transpozičnej prílohy.

# K Čl. II

Navrhovaná účinnosť od 1. októbra 2011.

Bratislava 8. júna 2011

Iveta R a d i č o v á, v. r.

predsedníčka vlády

Slovenskej republiky

Zsolt S i m o n, v. r.

minister pôdohospodárstva,

a rozvoja vidieka Slovenskej republiky